
PËR PËRCAKTIMIN E RREGULLAVE TË DETAJUARA PËR FORMËN E KËRKESËS, PROCEDURËN DHE PËRKTHIMIN E AKTEVE NË MARRËDHËNIET JURIDIKSIONALE ME AUTORITETET E HUAJA NË ÇËSHTJET PENALE

Në mbështetje të nenit 102, pika 4, dhe nenit 148/b, shkronja “dh”, të Kushtetutës; nenit 38, pika 2, shkronja “ë”, të ligjit nr. 97/2016, “Për organizimin dhe funksionimin e Prokurorisë në Republikën e Shqipërisë”, të ndryshuar; nenit 15, pika 2, shkronja “e”, të ligjit nr. 95/2016, “Për organizimin dhe funksionimin e institucioneve për të luftuar korrupsionin dhe krimin e organizuar”, të ndryshuar; si dhe nenit 5, pika 3, të ligjit nr. 10193, datë 3.12.2009, “Për marrëdhëniet juridiksionale me autoritetet e huaja në çështjet penale”, të ndryshuar, ministri i Drejtësisë, Prokurori i Përgjithshëm dhe drejtuesi i Prokurorisë së Posaçme

UDHËZOJNË:
 
KREU I
DISPOZITA TË PËRGJITHSHME

Neni 1
Objekti

Ky udhëzim ka për objekt përcaktimin e rregullave të detajuara për formën dhe përmbajtjen e kërkesës, procedurën dhe përkthimin e akteve, në marrëdhëniet juridiksionale me autoritetet e huaja në çështjet penale.


Neni 2
Kërkesat

Kuptimi i termit “kërkesë” në zbatim të këtij udhëzimi, ka të njëjtin kuptim me llojet e kërkesave të përcaktuara në nenin 4, të ligjit nr. 10193, datë 3.12.2009, “Për marrëdhëniet juridiksionale me autoritetet e huaja në çështjet penale”, të ndryshuar.
 

KREU II
RREGULLA MBI FORMËN, PËRMBAJTJEN DHE PARAQITJEN E KËRKESËS

Neni 3
Forma e kërkesës

1. Forma e kërkesës përcaktohet në përputhje me aktet ndërkombëtare që caktojnë rregulla për marrëdhëniet juridiksionale në fushën penale, që janë bërë pjesë e legjislacionit shqiptar, si dhe legjislacionin në fuqi për marrëdhëniet juridiksionale me autoritetet e huaja në çështjet penale.
2. Formati i kërkesës për ndihmë të ndërsjellë juridike në çështjet penale është sipas shtojcës nr. 1 bashkëlidhur këtij udhëzimi dhe pjesë përbërëse e tij.

Neni 4
Përmbajtja e kërkesës

1. Kërkesat e autoriteteve gjyqësore vendëse paraqiten me shkrim dhe, përveçse kur legjislacioni në fuqi parashikon ndryshe, duhet të përmbajnë:
a) organin që ka lëshuar kërkesën dhe adresën e tyre, si dhe emrin e personit të kontaktit me adresën e e-mail, numrin e telefonit dhe të faksin. Organi që lëshon kërkesën shënon edhe emrin e organit të huaj nëse është në dijeni të tij. Kur nuk është e mundur të identifikohet organi konkret, të cilit i drejtohet kërkesa, shënohet vetëm emri i autoritetit qendror të shtetit të kërkuar;
b) emërtesën e saktë të llojit të kërkesës “letërporosi”, “kërkesë për ekstradim”, “kërkesë për njohje dhe ekzekutim të vendimeve gjyqësore të huaja”, “kërkesë për transferim të procedimeve penale”, “kërkesë për transferim të personave të dënuar”, “kërkesë për ngritjen e skuadrave të përbashkëta hetimore” ose çdo lloj kërkese tjetër të parashikuar në marrëveshjet ndërkombëtare dy- apo shumëpalëshe, në të cilat Republika e Shqipërisë është palë. Në kërkesë përcaktohet edhe arsyeja për të cilën organi ka vlerësuar për paraqitjen e kësaj kërkese, duke cituar edhe nenet përkatëse të aktit ndërkombëtar që i referohet, të Kodit të Procedurës Penale, të ligjit nr. 10193, datë 3.12.2009, “Për marrëdhëniet juridiksionale me autoritetet e huaja në çështjet penale”, të ndryshuar, si dhe të çdo akti tjetër që krijon marrëdhënie juridiksionale me autoritetet e huaja në fushën penale; 
c) gjeneralitetet e personit apo të personave të përfshirë në objektin e kërkesës, duke përfshirë emrin, atësinë, mbiemrin, ditëlindjen/moshën, shtetësinë, vendqëndrimin, adresën, nëse kjo është e ditur, si dhe pozitën procedurale që personi apo personat kanë në procedimin penal;
ç) të dhëna mbi procedimin penal për të cilin dërgohet kërkesa lidhur me mënyrën e regjistrimit të tij, ecurinë, si dhe fazën procedurale të procedimit;
d) përshkrimin e faktit penal, duke treguar kohën dhe vendin e kryerjes së veprës penale, vendin dhe kohën e ardhjes së pasojës, cilësimin juridik të veprës penale, të shoqëruar me kopje të tekstit të dispozitave ligjore që bëjnë parashikimin e veprës penale, llojin dhe masën e dënimit, si dhe çdo dispozitë tjetër të zbatueshme për rastin për të cilin është paraqitur kërkesa; 
dh) shënimin “Urgjent” në krye të kërkesës, nëse kërkesa është urgjente, duke saktësuar në përmbajtje të kërkesës edhe shkakun e urgjencës;
e) shënimin sipas niveleve të klasifikimit: “Tepër sekret”, “Sekret”, “I kufizuar” ose “Konfidencial”, nëse kërkesa ka të dhëna që përbëjnë sekret shtetëror, sekret hetimor apo të dhëna sensitive dhe kërkimin e ruajtjes së konfidencialitetit në përmbajtjen e kërkesës;
ë) afatin brenda të cilit nevojitet ekzekutimi i kërkesës dhe shkakun e respektimit të këtij afati;
f) aktet e procedimit penal që kanë lidhje dhe ndihmojnë ekzekutimin e kërkesës, duke i evidentuar në një listë. Dokumentet që i bashkëlidhen kërkesës duhet të jenë në kopje të njësuara me origjinalin;
g) çdo informacion tjetër, që autoriteti gjyqësor e vlerëson me rëndësi për procedurën e ekzekutimit të kërkesës nga autoritetet e shtetit të huaj.
2. Kërkesa për krijimin e skuadrës së përbashkët hetimore, përveç informacioneve të përcaktuara në pikën 1 të këtij neni, duhet të përmbajë edhe propozimin për përbërjen e skuadrës hetimore, si dhe kohëzgjatjen e saj.

Neni 5
Paraqitja e kërkesës

1. Kërkesa e autoriteteve gjyqësore vendëse paraqitet e nënshkruar, e vulosur, e shoqëruar me dokumentacionin e nevojshëm, si dhe me përkthimin në gjuhën e vendit të cilit i drejtohet kërkesa, ose në një gjuhë të pranuar prej tij, përkthim i cili realizohet nga Ministria e Drejtësisë. Praktika e plotë dërgohet pranë autoritetit të huaj nga Ministria e Drejtësisë, në përputhje me legjislacionin në fuqi dhe këtë udhëzim. 
2. Në raste të ngutshme përkthimi kryhet nga organi kërkues nëpërmjet përkthyesve zyrtarë të certifikuar dhe pjesë e listës së përkthyesve zyrtarë, në përputhje me legjislacionin në fuqi. Në këto raste, kërkesat mund të dërgohen edhe drejtpërsëdrejti nga autoritetet kërkuese drejt autoriteteve të palës së cilës i drejtohet kërkesa, duke vënë në dispozicion të Ministrisë e Drejtësisë një kopje të praktikës. 
3. Kërkesa paraqitet në Ministrinë e Drejtësisë e nënshkruar nga prokurori që ka përpiluar kërkesën. 
4. Kërkesa, dërgohet në Ministrinë e Drejtësisë nga drejtuesi i prokurorisë së rrethit, nëpërmjet Prokurorit të Përgjithshëm në rastin e kërkesave të lëshuara nga prokurori i juridiksionit të përgjithshëm. Përjashtimisht, për letërporositë për jashtë dhe transferimin e procedimit penal te shtetet e huaja, drejtuesi i prokurorisë së juridiksionit të përgjithshëm, i përcjell kërkesën Ministrisë së Drejtësisë dhe një kopje të saj për dijeni Prokurorit të Përgjithshëm.
5. Në rastin kur kërkesa bëhet nga prokurorët e Prokurorisë së Posaçme, ajo dërgohet në Ministrinë e Drejtësisë nëpërmjet drejtuesit të Prokurorisë së Posaçme. 
6. Kërkesa, përveç numrit të protokollit duhet të përmbajë edhe inicialet e prokurorit që ka nxjerrë kërkesën. 
7. Kërkesa për krijimin e skuadrave të përbashkëta hetimore paraqitet në Ministrinë e Drejtësisë nëpërmjet Prokurorisë së Përgjithshme ose drejtuesit të Prokurorisë së Posaçme. 
8. Kërkesa i paraqitet Ministrisë së Drejtësisë në 2 (dy) kopje, nga të cilat njëra qëndron në Ministrinë e Drejtësisë, ndërsa kopja tjetër i përcillet shtetit të kërkuar. 
9. Si rregull, kërkesa dorëzohet nëpërmjet shërbimit postar, korrierit diplomatik. Në raste të ngutshme mund të dorëzohet edhe nëpërmjet mjeteve të tjera teknike të përshtatshme, por me kusht që të konfirmohet marrja në dorëzim. 

KREU III
PROCEDURA PËR PËRKTHIMIN E AKTEVE NË MARRËDHËNIET JURIDIKSIONALE ME AUTORITETET E HUAJA NË ÇËSHTJET PENALE

Neni 6
Përkthimi i kërkesave të autoriteteve gjyqësore vendëse

1. Kërkesat e autoriteteve gjyqësore vendëse dhe dokumentet shoqëruese, përkthehen nga Ministria e Drejtësisë. Në raste të ngutshme përkthimi kryhet nga organi që ka nxjerrë kërkesën nëpërmjet përkthyesve zyrtarë, që kanë nënshkruar kontratë me ministrinë e Drejtësisë. Përkthimi në këto raste, kryhet sipas legjislacionit në fuqi për përkthimin zyrtar. 
2. Përkthimi i akteve bëhet në gjuhën e vendit të cilit i drejtohet kërkesa, ose në një gjuhë të pranuar prej tij. 
3. Në rastin e përkthimit të kërkesës dhe dokumenteve shoqëruese nga Ministria e Drejtësisë, përkthimi i akteve do të kryhet nga përkthyesit zyrtarë pranë Ministrisë së Drejtësisë. 
4. Në rastet kur përkthimi realizohet nga organi që ka nxjerrë kërkesën, prokurori i dorëzon përkthyesit zyrtar kopjen e akteve drejtuar autoriteteve të huaja në ambientet e prokurorisë dhe përkthyesi i kthen aktet e përkthyera në të njëjtën mënyrë. Prokurori mban procesverbal ku evidenton numrin e faqeve kompjuterike të përkthyera dhe numrin e karaktereve. 
5. Përkthimi i kërkesave të autoriteteve gjyqësore vendëse bëhet në respektim të afateve të parashikuar në legjislacionin në fuqi për marrëdhëniet juridiksionale me jashtë në çështjet penale.
6. Në rastet kur Ministria e Drejtësisë, kryen përkthimin e letërporosive dhe të akteve shoqëruese të tyre, në kuadër të procedimeve penale (të prokurorive, si me juridiksion të përgjithshëm apo me juridiksion të posaçëm), drejtuar autoriteteve gjyqësore të huaja, gjithashtu, edhe akteve të autoriteteve të huaja në ekzekutim të këtyre letërporosive, Ministria e Drejtësisë duhet të dërgojë, në prokurorinë përkatës, bashkë me përkthimin ose kur kjo nuk është e mundur, menjëherë pasi të administrohet, edhe një kopje të faturave dhe procesverbaleve përkatëse për përkthimin e akteve të lartpërmendura, me qëllim që këto fatura të bëhen pjesë e shpenzimeve të procedimit penal.


Neni 7
Përkthimi i kërkesave dhe i akteve të autoriteteve gjyqësore të huaja 

1. Kërkesa e autoriteteve gjyqësore të huaja dhe dokumentet bashkëlidhur kërkesës, në rast se nuk shoqërohen me një kopje në gjuhën shqipe, përkthehen nga Ministria e Drejtësisë dhe më pas i përcillen prokurorisë kompetente me juridiksion të përgjithshëm nëpërmjet Prokurorit të Përgjithshëm, ose kur është rasti drejtuesit të Prokurorisë së Posaçme.
2. Menjëherë pas marrjes së kërkesës nga autoritetet e huaja, nëse nuk konstatohen të meta, Ministria e Drejtësisë procedon me përkthimin e akteve. 
3. Përkthimi i kërkesave të autoriteteve gjyqësore të huaja nga Ministria e Drejtësisë bëhet në respektim të afateve të parashikuar në legjislacionin në fuqi për marrëdhëniet juridiksionale me jashtë në çështjet penale.
4. Aktet e përcjella nga autoritetet e huaja në përgjigje të kërkesës së autoriteteve vendëse përcillen nga Ministria e Drejtësisë pranë prokurorisë kompetente me juridiksion të përgjithshëm nëpërmjet Prokurorit të Përgjithshëm, ose, kur është rasti, drejtuesit të Prokurorisë së Posaçme. 
5. Në rastet e komunikimit të drejtpërdrejtë, organi i prokurorisë, pas administrimit të akteve të autoriteteve gjyqësore të huaja, i vendos këto akte në dispozicion të Ministrisë së Drejtësisë për përkthimin e tyre. 
6. Kur përkthimi i akteve realizohet nga organi i prokurorisë, prokurori i dorëzon përkthyesit kopjen e akteve të autoriteteve të huaja në ambientet e prokurorisë dhe përkthyesi i kthen aktet e përkthyera në të njëjtën mënyrë. Prokurori mban procesverbal, ku evidenton numrin e faqeve kompjuterike të përkthyera dhe numrin e karaktereve. Përkthimi në këto raste kryhet sipas legjislacionit në fuqi për përkthimin zyrtar.
7. Në rastin e parashikuar në pikën 6 të këtij neni, një kopje e procesverbalit i përcillet Ministrisë së Drejtësisë, me qëllim pagesën e përkthyesit zyrtar.

Neni 8
Përkthimi i kërkesave në rastet e arrestit të përkohshëm

1. Në rastet e ngutshme të arrestimit të përkohshëm të personit, me kërkesë të Prokurorisë së Përgjithshme, ose të Prokurorisë së Posaçme Kundër Krimit të Organizuar dhe Korrupsionit, Ministria e Drejtësisë kryen përkthimin e akteve të kërkuara brenda 24 orëve. 
2. Ministria e Drejtësisë, pasi kryen përkthimin e kërkesës dhe akteve shoqëruese, vendos në dispozicion të prokurorisë përkthimin e saj në rrugë postare dhe rrugë elektronike. 
3. Komunikimet ndërmjet institucioneve të përfshira mund të kryhen edhe në rrugë elektronike. 

Neni 9
Komunikimi elektronik i përkthimit 

Kur është e mundur nga ana teknike, komunikimi i dokumentacionit për përkthim, mund të realizohet edhe në rrugë elektronike nëse dokumentet e përkthyera nënshkruhen elektronikisht nga përkthyesi. 

Neni 10
Garantimi i ruajtjes së sekretit dhe i konfidencialitetit

1. Gjatë komunikimit dhe procesit të përkthimit garantohet ruajtja e sekretit dhe e konfidencialitetit. 
2. Dokumentet e cilësuara si sekret shtetëror ose konfidenciale përkthehen nga përkthyes të pajisur me certifikatë sigurimi të personelit (CSP), sipas legjislacionit në fuqi. 


KREU IV
DISPOZITA TË FUNDIT

Neni 11
Respektimi i rregullave të parashikuara

Shkelja e dispozitave të parashikuara në këtë udhëzim mund të përbëjë shkelje disiplinore dhe/ose shkak për nisjen e verifikimeve përkatëse në kuadër të procedimit disiplinor për personat përgjegjës sipas ligjit.

Neni 12
Zbatimi dhe mbikëqyrja

1. Rregullat e parashikuara në këtë udhëzim zbatohen nga prokurorët në prokuroritë e juridiksionit të përgjithshëm dhe prokurorët në Prokurorinë e Posaçme, punonjësit e strukturave përkatëse në Ministrinë e Drejtësisë dhe në organet e tjera të përfshira në fushën e bashkëpunimit gjyqësor ndërkombëtar në veprimtarinë e tyre administrative, në kuadër të transmetimit të kërkesave, për aq sa nuk bien në kundërshtim me marrëveshjet shumëpalëshe ose dypalëshe në të cilat Republika e Shqipërisë është palë, si dhe me legjislacionin në fuqi. 
2. Me mbikëqyrjen e zbatimit të këtij udhëzimi ngarkohet Ministria e Drejtësisë, Prokuroria e Përgjithshme dhe drejtuesit e prokurorive të juridiksionit të përgjithshëm, si dhe Prokuroria e Posaçme kundër Korrupsionit dhe Krimit të Organizuar.

Neni 13
Njohja me përmbajtjen 

Ministria e Drejtësisë, Prokuroria e Përgjithshme dhe Prokuroria e Posaçme kundër Korrupsionit dhe Krimit të Organizuar ua bëjnë me dije këtë udhëzim të gjitha strukturave të cilat do të ngarkohen me zbatimin e tij.

Neni 14
Shfuqizime

Udhëzimi nr. 5, datë 21.7.2010, i ministrit të Drejtësisë dhe i prokurorit të Përgjithshëm “Për përcaktimin e rregullave mbi formën e letërkërkesës, procedurën dhe përkthimin e akteve”, shfuqizohet.

Neni 15
Hyrja në fuqi

Ky udhëzim i përbashkët hyn në fuqi menjëherë pas botimit në Fletoren Zyrtare. 

MINISTËR I DREJTËSISË 
 Ulsi Manja 

PROKURORIA E PËRGJITHSHME 
Olsian Çela

 PROKURORIA E POSAÇME KUNDËR
 KORRUPSIONIT DHE
 KRIMIT TË ORGANIZUAR
Altin Dumani

Shtojca nr. 1

REPUBLIKA E SHQIPERISE

Tiranémé . .20

Treguesi i urgjencés / Konfidencialitetit

KERKESI PER
DREJTUAR AUTORITETIT GJYQKSOR KOMPETENT Ti (shéno Shtetin
p.sh: Republika e Italisé, dhe nése dihet saktésisht qytetin pérkatés)

A. TE DHENAT E SUBJEKTIT:

Prokuroria prané Gjykatés sé Shkallés s& Paré u kérkon autoriteteve &
drejtésisé dhénien e ndihmés juridike né kuadér té, procedimit penal nr. , datg
pér veprén penale t8 , parashikuar nga

né ngarkim t& .

(Kétu té jepen gjithashtu té dhénat mbi subjektin (nése ka) me té cilin lidhet objekti i
letérporosisé si dhe té pércaktohet pozita e tij né procedim penal: i pandehur, déshmitar, etf)

Emri:

Mbiemri:

Aliase/Pseudonimi:  [nése ka]

Data e lindjes: [n&se nuk dihet mos e pérfshini]

Vendi i lindjes: [n&se nuk dihet mos e pérfshini]
Shtetésia: [n&se nuk dihet mos e pérfshini]

Adresa: [adresa e vendbanimit ose vendqéndrimit]
Numri i identitetit: ~ [n&se nuk dihet mos e pérfshini]

Statusi né procedimin penal:

Masat kufizuese né ngarkim:

(Mund té plotésoni gjithashtu té dhéna té tjera qé i konsideroni té arsyeshme, si psh numrin e
pasaportés, pérshicrimin fizik té subjektit, etj. Nése éshté mé shumé se njé person, té dhénat e
subjekteve té renditen né ményré kronologjike sipas pérshkrimit tek pérmbledhja e fakteve
dhe sipas réndésisé né lidhje me kérkesén. Kur personi éshté person juridik duhet té
pérfshihet: Emri, numri i regjistrimit, adresa e selisé gendrore apo degéve, té dhéna kontakti
té personit juridik qé mund té shérbejné pér kérkesén)

Kjo kérkesé &shté hartuar né gjuhén dhe &shté pérkthyer né gjuhén
(Pércaktimi i gjuhés né té cilén éshté hartuar kérkesa dhe/ose gjuhén né
té cilén éshté pérkthyer).

B. URGJENCA DHE PROCEDURA E POSACME:
(kur éshté rasti)

Urgjenca:
(Né rast se veprimet e kérkuara paragesin urgjencé t'u theksohet kjo gjé autoriteteve té huaja

ose té pércaktohet njé afat i arsyeshém pér realizimin e kétyre veprimeve, sé bashku me
arsyet e urgjencés apo afatit).

Procedura ¢ Posagme (né rast se
nga ana juaj ka kérkesa specifike pér ményrén e ekzekutimit té letérporosisé, si pérshembull
marrja né pyetje e personit té béhet para gjykatés sé huaj, etf, té pércaktohet shprehimisht
procedura gé duhet ndjekur nga autoriteti i huaj. Kjo éshté e nevojshme pasi duhet pasur
gjithmoné parasysh gé provat e marra me letérporosi té pranohen nga gjvkata. Autoritetit té
huaj mund t’i kérkohet gjithashtu edhe pércjellja e njé kopjeje té materialeve né ekzekutim té
letérporosisé né ményré té drejtpérdrejté, duke pércaktuar se ku do té dérgohen, né
Prokuroriné tuaj apo né Prokuroriné e Pérgjithshme ose né Prokuroriné e Posacme,
ndérkohé gé aktet origjinale t'i transmetohen ndérkohé autoritetit gendror, Ministrisé sé

Drejtésisé.

Deklarojmé se, t& dhénat/informacionet ¢ marra né ekzekutim t& késaj letérporosie do t8
pérdoren nga autoritetet gjyqésore shqiptare vetém pér nevoja t& kétij procedimi penal né
pérputhje me legjislacionin kombétar.

C. OBJEKTI DHE SHKAQET E DERGIMIT Tk KERKESES:

(Pércaktimi i objektit té kérkesés duke béré njé pérmbledhje té shiurtér té fakteve qé lidhen
me procedimin penal pérkatés duke renditur ato fakte pér té cilat justifikohet dhe ndihma gé
u kérkohet autoriteteve té huaja, konkretisht:

(Pércalktimi i llojit té veprés penale dhe kualifikimi ligjor)

(Pérmbledhje e fakteve relevante gé tregojné kohén, vendin dhe ményrén e kryerjes sé veprés)

(Pérshkrimi i qarté i lidhjeve ndérmjet veprés dhe personit dhe ndérmjet veprés dhe provave/
masave/ aseteve kriminale té kérkuara né shtetin e kérkuar)





image3.jpg
Déme té shkaktuara nga vepra:

Informacion mbi viktimat:

Dispozitat mbi kalimin e afatit (kur éshté e nevojshme):

(Listimi i akteve shoqéruese/mbéshtetése té kérkesés):

(Cdo informacion tjetér shtesé qé mund té ndihmoj autoritetin kérkues né kryerjen e kérkesés)

D. TEKSTI I DISPOZITAVE LIGJORE Ti ZBATUARA
(Té shénohet teksti i nenit apo neneve pérkatése té zbatueshme pér rastin konkret)

E. BAZA LIGJORE DHE NDIHMA E KERKUAR

Mbéshtetur né (té shénohet konventa shumépaléshe apo marréveshja dy-paléshe pérkatése né

fugi e cila mund té jeté njé ose mé shumé) Konventén pér /Marréveshjen ndérmjet
Republikés s& Shqipérisé dhe kérkojmé nga ana ¢ autoriteteve
gjyqésore kompetente t& , kryerjen e veprimeve t& méposhtme

procedurale:

(Rendisni me saktési veprimet e kérkuara né ményré sa mé té detajuar si marrje né pyetje,
marrje e provave, marria e informacionit, marria e té dhénave, kryerja e sekuestrimeve,
kryerja e ekspertimeve, kryerjen e pérgjimeve, kryerja e teknikave speciale té hetimit,
transferimi i pérkohshém i personit té ndaluar, etj).

F. TE DHENA MBI EKZEKUTIMIN E KERKESIS:

(Pércaktimi i té dhénave qé mund té lidhen me ekzekutimin e kérkesés si procedura e
ekzekutimit (& kérkesés, prezenca e pérfagésuesve té organit procedues, etj):

Modalitetet mbi pércjelljen e provave:
(Té pércaktohet shprehimisht kur provat duhet té merren né formé origjinale, si dhe rruga e

pércjelljes prané autoritetit kérkues, dérgimi i dokumenteve gjyqésore mbi njoftimin e
urdhrave/vendimeve té autoriteteve gjyqésore/dokumenteve té tjera, njoftimin e aktit té
thirrjes ndaj personit nén hetim/ té pandehurit/déshmitarit/ekspertit/té dénuarit apo paléve té
tiera né proces, identifikimi i personit pér té cilin kérkohet gjendia gjyqésore/rekordet
kriminale, etj).

Kostot:
(Sipas parashikimit té Konventave apo marréveshjet dy paléshe)

Gjuha né t& cilén do t8 péreillen dokumentet:
(Sipas parashikimit t& Konventave apo marréveshjet dy paléshe)

Té& dhéna lidhur me ruajtjen e konfidencialitetit:

Té& dhéna lidhur me garantimin e t& dhénave personale:

G. TE DHENAT E KONTAKTIT

Pér ¢do informacion t& métejshém lidhur me k&t kérkesg, lutemi t& kontaktoni me:
Ministriné e Drejtésisé té Republikés sé Shqipérisé

Drejtoria pér Marrédhéniet Juridiksionale dhe Bashképunimin Ndérkombé&tar

né: tel/fax:

e-mail:

Prokuroriné e Pérgjithshme té Republikés s¢é Shqipérisé
Drejtoria ¢ Marrédhénieve Juridiksionale me Jashté,

né: tel/fax: 00355 42 235232

e-mail: foreign.department@pp.gov.al

(ose sipas rastit)
Prokuroriné e Posagme (SPAK) né Republikén e Shqipérisé
Seksioni 1

né: tel/fax:

e-mail:

Prokurori: (Emér/Mbiemér)
Adresa:

Telefoni:

E-mail:

Duke ju falénderuar paraprakisht pér bashk&punimin tuaj,

PROKURORI I CESHTJES

(EMER MBIEMER)
nénshkrimi




